google/wiki40b huggingface dataset:
हिमालयी मोनाल

पर्याय

इस पक्षी को पश्चिमोत्तर हिमालय में मुनाल, घुर मुनाल, रतिया कावाँ, रतनल, रतकप, कश्मीर में सुनाल (नर सुनामुर्ग़ तथा मादा हाम), हिमाचल प्रदेश में नीलगुरु या मुनाल (नर नील तथा मादा करेरी), उत्तर प्रदेश में दतिया, मिश्मी भाषा में पिया पदिर या दाफ़े, लेपचा भाषा में फ़ो दौंग, नेपाल में डंगन, भूटान में बुप तथा सिक्किम में चामदौंग के नामों से जाना जाता है।

आवास क्षेत्र

इन पक्षियों का आवास क्षेत्र पाकिस्तान, भारत, नेपाल, भूटान, म्यानमार तथा चीन में है। अफ़गानिस्तान में अब इनके होने की पुष्टता नहीं की जा सकती। यह प्रायः ६,००० से १२,००० फ़ीट की ऊँचाई में पाये जाते हैं लेकिन इनको १५,००० और ४,५०० फ़ीट की ऊँचाई में भी देखा गया है।

आकार

इस पक्षी के आकार में काफ़ी विविधता देखी गई है। नर का आकार २६ से २९ इंच (६६ से ७४ से.मी.), पंखों का फैलाव ३४ से ३७ इंच (८६ से ९४ से.मी.) तथा पूँछ की लंबाई ९.५ से १०.५ इंच (२४ से २७ से.मी.) होती है जबकि मादा की लंबाई २४ से २६ इंच (६१ से ६६ से.मी.), पंखों का फैलाव ३४ से ३६.५ इंच (८३ से ९३ से.मी.) और पूँछ की लंबाई ९ से १० इंच (२३ से २५ से.मी.) होती है।

आहार

पतझड़ के मौसम में प्रायः यह कीड़े और इल्लियाँ खाते हैं जो इनको सड़ी पत्तियों के नीचे मिल जाती हैं। अन्य समय यह जड़ें, पत्तियाँ, झाड़ियों और घास की कोपलें, शाहबलूत के फल, बीज, बॅरी इत्यादि खाते हैं। सर्दियों के मौसम में यह गेहूँ या धान के खेतों में मिल जाते हैं लेकिन दाने खाने के लिए नहीं बल्की जड़ें और इल्लियों के लिए जिन्हें यह पैरों से खोदकर निकालते हैं।

प्रजनन

मई और जून में इनका प्रजनन काल होता है और प्रजनन क्षेत्र जंगली इलाका होता है। एक मौसम में एक ही बार अण्डे दिये जाते हैं। अण्डे सेने में नर कोई मदद नहीं करता है और मादा अकेले ही अण्डे सेती है। अण्डे प्रायः मादा द्वारा किये गये ज़मीन के गड्ढे में, किसी शिला की ओट के नीचे, किसी बड़े पेड़ की विशाल जड़ों में या वनस्पतियों के झुण्ड में दिये जाते हैं लेकिन कभी-कभी अण्डे देने के स्थान में सूखी घास, गिरी पत्तियाँ या थोड़ी काई बिछा दी जाती है। प्रायः एक घोंसले में ४-५ अण्डे ही देखे जा सकते हैं लेकिन कभी-कभी दर्जन भर भी देखे गये हैं। अण्डे २.७५ इंच (७ से.मी.) लंबे तथा १.७५ इंच (४.५ से.मी.) चौड़े होते हैं। यह हल्के बादामी रंग के होते हैं और इनमें चॉकलेटी रंग के चित्ते होते हैं।
मानसी गंगा

गोवर्धन परिक्रमा मार्ग पर प्रमुख स्थान।
MANSI GANGA KA UDGAM - EK BAAR BHAGVAN SHRI KRISHNA GOPIYON KE SAATH RAASLEELA RACHA RAHE THE . TABHI KISI BAAT PAR RADHA KA KRISHNA SE JHAGDA HO GAYA ISI BAAT KO LEKAR KRISNA NE RADHA KO YAMUNA KA JAL NAHI PINE DIYA TO RADHA NE APNI SAKHIYON KE SAATH MILKAR APNE KANGAN SE MITTI KHODKAR JAL PIYA KALANTAR ME USKA NAM MANSI GANGA HO GAYA {मथुरा-वृंदावन}}
खरता

खरता (Kharta) तिब्बत के शिगात्से विभाग का एक क्षेत्र है जो एवरेस्ट पर्वत से पूर्व में स्थित है और खरता घाटी व कामा घाटी पर केन्द्रित है। 40 किमी लम्बी खरता घाटी ल्हाग्बा ला नामक कोल से आरम्भ होती है, जहाँ से खरता हिमानी (ग्लेशियर) शुरु होती है जो पिघलकर खरता चु (नदी) बन जाती है। यह नदी आगे चलकर फुंग चु नदी (यानि अरुण नदी) को जुड़ती है। दक्षिण में कामा घाटी एवरेस्ट पर्वत के कंगशुंग मुख से निकलने वाली कंगशुंग हिमानी से आरम्भ होती है और कामा चु (नदी) भी दक्षिणपूर्व जाकर फुंग चु में विलय होती है। खरता घाटी के एक छोर पर खरताफु पर्वत स्थित है जो विश्व का 102वाँ सर्वोच्च पर्वत है।
सुकन्या समृद्धि

अधिकृत बैंक

जो बैंक योजना के तहत खाता खोलने के लिए अधिकृत हैं उनमें भारतीय स्‍टेट बैंक, स्‍टेट बैंक ऑफ मैसूर, स्‍टेट बैंक ऑफ हैदराबाद, स्‍टेट बैंक ऑफ त्रावणकोर, स्‍टेट बैंक ऑफ बीकानेर और जयपुर, स्‍टेट बैक ऑफ पटियाला, विजया बैक, यूनाइटेड बैंक ऑफ इंडिया, यूनियन बैंक ऑफ इंडिया, यूको बैंक, सिंडिकेट बैंक, पंजाब नेशनल बैंक, पंजाब एंड सिंध बैंक, ओरियंटल बैंक ऑफ कॉमर्स, इंडियन ओवसीज बैंक, इंडियन बैंक, आईडीबीआई बैंक, आईसीआईसीआई बैंक, देना बैंक, कॉर्पोरेशन बैंक, सेंट्रल बैंक ऑफ इंडिया, केनरा बैंक, बैंक ऑफ महाराष्‍ट्र, बैंक ऑफ इंडिया, बैंक ऑफ बड़ौदा, एक्‍सिस बैंक, आंध्रा बैंक और इलाहाबाद बैंक शामिल हैं।

ब्याज दर

योजना के तहत जमा की जाने वाली रकम पर वार्षिक 8.6(FY-2016-17) प्रतिशत ब्‍याज दिया जाएगा। यह बहुत आकर्षक ब्‍याज दर है। सरकार हर वर्ष ब्‍याज दर की समीक्षा करेगी और आम बजट के समय उसकी घोषणा की जाएगी। हर वर्ष जमा की जाने वाली रकम की न्‍यूनतम सीमा 1000 रुपये और अधिकतम सीमा एक लाख 50 हजार रुपये हैं। एक महीने में या एक वित्‍त वर्ष के दौरान रकम जमा करने की बारम्‍बारता की कोई सीमा नहीं है।

सुकन्‍या समृद्धि योजना में कौन खाता खोल सकता है –

सुकन्‍या समृद्धि में केवल जन्म से लेकर 10 वर्ष की उम्र की लड़की के नाम पर ही खाता खुलवाया जा सकता है | अर्थात सुकन्‍या समृद्धि के अंतर्गत 10 वर्ष से ऊपर लड़कियों का अकाउंट ओपन नहीं किया जा सकता है | यह योजना का लाभ अनिवासी भारतीय (एन आर आई) नहीं प्राप्त कर सकते हैं | यदjjjv खाता ओपन करने के पश्चात एन आर आई  बन जाती है | तो उसे सुकन्या समृद्धि योजना का खाता बंद करना होगा | यदि खाता बंद नहीं किया जाता है | तो एन आर आई बनने के पश्चात इस खाते में किसी प्रकार का ब्याज नहीं प्रदान किया जाएगा |

खाता खोलना

खाता खोलने के लिए तीन दस्‍तावेजों की आवश्‍यकता है—1. अस्‍पताल या सरकारी अधिकारी द्वारा प्रदान किया गया लड़की का जन्‍म प्रमाण पत्र 2. लड़की के माता-पिता या कानूनी अभिभावक के निवास का प्रमाण पत्र, जो पासपोर्ट, ड्राइविंग लाइसेंस, बिजली या टेलीफोन बिल, मतादाता पहचान पत्र, राशन कार्ड या भारत सरकार द्वारा प्रदत्‍त अन्‍य कोई भी प्रमाण पत्र जिसमें निवास का उल्‍लेख हो, 3. पैन कार्ड या हाईस्‍कूल प्रमाण पत्र भी खाता खोलने के लिए मान्‍य है। खाता खोले जाने के बाद उसे भारत में कहीं भी स्‍थानांतरित किया जा सकता है।
किटू गिडवानी

व्यक्तिगत जीवन और पृष्ठभूमि

गिडवानी का जन्म मुंबई में हुआ था।
उनके माता पिता सिन्धी थे जो विभाजन के बाद पकिस्तान से प्रवासित होकर भारत आ गए थे।
वे वर्ली में एक शरणार्थी शिविर में रहे।  उनका एक भाई है।
उन्होंने फोर्ट कोनवेंट स्कूल, मुंबई में पढ़ाई की। 
उनकी स्नातकोत्तर की पढाई के दिनों में वे फ्रेंच में रूचि लेने लगीं और उन्होंने फ्रांसीसी नाटकों में अभिनय करना शुरू कर दिया। 
जल्द ही उन्होंने जनक तोपरानी के द्वारा निर्देशित अंग्रेजी नाटकों में अभिनय किया। 
उन्होंने टेलीविजन के कई धारावाहिकों में काम किया और इसके बाद एक फ़्रांसिसी फिल्म "ब्लैक" (1987) में अभिनय किया।
उन्होंने शादी की, जिसके बाद उनका तलाक हो गया। अब उन्होंने दोबारा शादी नहीं करने की कसम खायी है।

अभिनय का कैरियर

गिडवानी ने टेलिविज़न की शुरुआत 1984 में टीवी सोप तृष्णा से की और 1980 और 90 के दशक के दौरान टीवी धारावाहिकों में कई यादगार भूमिकाएं निभायीं, जैसे स्वाभिमान, एयर होस्टेस और जुनून . उन्होंने जुनून में अभिनेता राज जुत्शी के साथ बिस्तर में चुम्बन का दृश्य देकर दर्शकों को काफी आकर्षित किया। हाल ही में वे कई अन्य अभिनेताओं के साथ हिंदी धारावाहिकों कशिश और कुलवधू में दिखाई दीं। 
1997 में, उन्होंने डांस ऑफ़ द विंड में एक हिन्दुस्तानी शास्त्रीय गायिका, पल्लवी की भूमिका निभाई, जो अपनी संरक्षक/ मां को खो देने के बाद अपनी आवाज़ खो देती है, जिसे पाने के लिए वह संघर्ष करती है। 
थ्री कोंटीनेंटल फेस्टिवल, नेट्स में उन्हें इस भूमिका के लिए सर्वश्रेष्ठ अभिनेत्री का अवार्ड मिला।
2001 में, कपड़ों के विल्स स्पोर्ट लाइफस्टाइल ब्रांड को बढ़ावा देने के लिए, आईटीसी लिमिटेड की एक स्वामित्व श्रृंखला विल्स लाइफस्टाइल ने उन्हें अपने विज्ञापन में स्थान दिया।  
2006 में, उन्होंने दर्शन ज़रीवाला के एक नाटक योर प्लेस ओर माइन में अभिनय किया।
उन्होंने एक नाटक, सोक'एम विथ हनी भी किया, जिसमें उन्होंने पकिस्तान की एक पारम्परिक पारसी महिला का किरदार निभाया, जिसकी बेटी को उसकी पहली विदेश यात्रा के दौरान एक यहूदी से प्यार हो जाता है।

नामांकन और पुरस्कार (अवार्ड्स)

1998 में, किटु को फ्रांस के नेट्स में थ्री कोंटीनेंट्स फेस्टिवल में सर्वश्रेष्ठ अभिनेत्री का अवार्ड दिया गया। 
यह पुरस्कार उन्हें डांस ऑफ़ द विंड में पल्लवी की भूमिका के लिए गया, जो उनकी उत्कृष्ट उपलब्धि है। (निर्देशन
राजन खोसला)
जावेद अख्तर

व्यक्तिगत जीवन

जावेद अख़्तर का नाम देश का बहुत ही जाना-पहचाना नाम हैं। जावेद अख्तर शायर, फिल्मों के गीतकार और पटकथा लेखक तो हैं ही, सामाजिक कार्यकर्त्ता के रूप में भी एक प्रसिद्ध हस्ती हैं। इनका जन्म 17 जनवरी 1945 को ग्वालियर में हुआ था। पिता जाँ निसार अख़्तर प्रसिद्ध प्रगतिशील कवि और माता सफिया अखतर मशहूर उर्दु लेखिका तथा शिक्षिका थीं। ज़ावेद प्रगतिशील आंदोलन के एक और सितारे लोकप्रिय कवि मजाज़ के भांजे भी हैं। अपने दौर के प्रसिद्ध शायर मुज़्तर ख़ैराबादी जावेद के दादा थे। पर इतना सब होने के बावजूद जावेद का बचपन विस्थापितों सा बीता. छोटी उम्र में ही माँ का आंचल सर से उठ गया और लखनऊ में कुछ समय अपने नाना नानी के घर बिताने के बाद उन्हें अलीगढ अपने खाला के घर भेज दिया गया जहाँ के स्कूल में उनकी शुरूआती पढाई हुई।
जावेद ने दो विवाह किये हैं। उन कि पहली पत्नी से दो बच्चे हैं- फरहान अख्तर और ज़ोया अख़्तर। फरहान पेशे से फिल्म निर्माता, निर्देशक्, अभिनेता, गायक हैं। जोया भी निर्देशक के रूप में अपने करियर कि शुरुआत कर चुकी हैं। उनकी दूसरी पत्नी फिल्म अभिनेत्री शबाना आजमी हैं। 
भारत सरकार ने सन् २००७ में जावेद को पद्म भूषण से सम्मानित किया।
२००४ ईसा पूर्व

२००४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २००४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रायसल दरबारी

राजा रायसल दरबारी खण्डेला के प्रथम शेखावत राजा थे। उन्होंने ई॰सं॰ १५८४ से १६१४ तक शासन किया। उनका विवाह चौहान राजपूत राजकुमारी किंनवती निर्बन सके साथ हुआ जो खण्डेला के राजा की पुत्री थी।
रहमान गुल

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
उत्थापक

उत्थापक, उच्चालित्र अथवा एलिवेटर (lift या elevator) एक युक्ति है वस्तुओं एवं व्यक्तिओं को उर्ध्व दिशा में चढ़ाने-उतारने के काम आती है। प्रायः किसी बहुमंजिला ऊँचे भवन, जलपोत एवं अन्य संरचनाओं में उत्थापक लगा होता है जो गोलों को या सामान आदि को एक मंजिल से दूसरी मंजिल या एक स्तर से दूसरे स्तर पर लाता और ले जाता है। उत्थापक प्रायः विद्युत मोटर द्वारा चलते हैं।

धान्य के उच्चालित्र

अनाज के उठाने और रखने की यांत्रिक रीतियों में से एक, जो अब भी सर्वाधिक प्रयोग में आती है, डोलवाले उच्चालित्र की है। इसमें मोटे गाढ़े या कैनवस के पट्टे पर १० से १८ इंच की दूरी पर धातु के छोटे-छोटे डोल बँधे रहते हैं। पट्टा ऊर्ध्वाधर अथवा प्राय: उर्ध्वाधर रहता है। ऊपरी तथा निचले सिरों पर एक-एक बड़ी घिरनी या पहिया रहता है, जिसपर पूर्वोक्त पट्टा चढ़ा रहता है। पट्टा और घिरनी के बीच पर्याप्त घर्षण के लिए पट्टे पर रबर चढ़ा रहता है। उच्चालित्र के नीचेवाले भाग में बने एक गढ़े में से चलते हुए पट्टे के डोल अनाज उठा लेते हैं और उसे ऊपरी सिरे पर जाकर गिरा देते हैं। जैसे ही अनाज उच्चालित्र के ऊपरी सिरे पर पहुँचता है, अपकेंद्र बदल उसे एक बृहत्काय कीप में फेंक देता है। यहाँ से पृथ्वी का गुरुत्वाकर्षण उसे बड़े व्यास के नलों तथा ढालू नदियों द्वारा संग्रह के उपयुक्त खत्तों या भांडों में पहुँचा देता है।
अनाज को किसी भी बेंड़ी अथवा खड़ी दिशा में ले जाने की नई रीति यह है कि वायुधारा का प्रयोग किया जाए। इसमें धातु की दृढ़ पंखियोंवाला पंखा रहता है। इसी पर अनाज डाला जाता है। पंखा वायु की धारा के साथ अनाज को भी आगे ढकेल देता है। पंखों का प्रयोग मुख्यत: कृषि के फार्मों पर अथवा ऐसे छोटे कामों के लिए होता है जहाँ धूल उठाऊ यंत्र की आवश्यकता रहती है। पंखे के प्रयोग में हानि यह है कि वह धूल उड़ाता है, उसमें भठ जाने की प्रवृत्ति रहती है तथा उसकी पंखियाँ अनाज के दानों को बहुधा तोड़ देती हैं।
छोटे या संकुचित स्थानों में अथवा थोड़ी दूरी के लिए पेंच के रूप वाले उच्चालित्र का व्यवहार किया जाता है। खोखले गोल बेलन के भीतर कुंतलाकार एक फल होता है। इस फल के घूमने के साथ-साथ अनाज भी आगे बढ़ता है। अनाज की क्षैतिज गति के लिए यह ठीक काम देता है, किंतु खड़ी अथवा प्राय: खड़ी दिशा में अनाज को चढ़ाने के लिए इसमें बहुत बल लगाने की आवश्यकता होती है और इसलिए यह अनुपयोगी सिद्ध हुआ है।
पिछले कई वर्षों से, नौकाओं तथा जहाजों और, इससे भी अभिनव काल में, रेलों से अनाज उतारने तथा ऊपर नीचे पहुँचाने के लिए हवा से काम लिया जाता है। लचीले नलों से काम लेकर इस विधि का प्रयोग विविध कार्यों में किया जा सकता है। यद्यपि इसके उपयोग में अधिक बल की आवश्यकता होती है और अनाज की गति सीमित होती है, तो भी अन्य उच्चालित्रों की अपेक्षा इसमें अनेक गुण हैं।
हवा से चलने वाली मशीनों का हृदय एक पंप होता है जो या तो पिस्टन के आगे पीछे चलने से अथवा केवल वेगपूर्वक घूमते रहने से काम करता है। यह यंत्र उन नलों से, जिनका मुख अनाज के भीतर डूबा रहता है, वायु निकाल लेता है। तब नलों के मुख से, जिनमें अनाज के साथ अतिरिक्त वायु के प्रवेश के लिए अलग मार्ग रहता है, हवा तथा अनाज साथ-साथ ऊपर चढ़ते हैं।
अनाज के उठाने रखने की मशीनों से काम लेते समय अनाज की धूलि से विस्फोट होने की आशंका पर ध्यान रखना आवश्यक है।
पदार्थों के सुदृढ़ीकरण के साधन

ग्रेन साइज कम करना

क्यों की अनाज का सीमा (ग्रेन बाउंड्री ), डिस्लोकेशन मोशन के लिए बाधा है , हम ग्रेन का आकार कम करके बाधाओं की संख्या बढ़ा सकते है। दो हिस्सों / दानो के बीच में जितनी जादी मिसोरिएन्टेशन होती है , सीमा बाधा की ताकत डिस्लोकेशन मोशन को रोकने की और भी बढ़ जाती है।

सॉलिड सलूशन से सामग्री को मजबूत बनाना

जो क्रिस्टल में अपवित्रता होती है ,वह लैटिस को बिगाड़ देती है ,इससे तनाव ( स्ट्रेस )पैदा होती है जो डिस्लोकेशन मोशन के लिए कठिनाई बढ़ाती है। मिश्र धातु (एलाय ) में जहां छोटे अपवित्र परमाणु , डिस्लोकेशन की जगह इकट्ठा हो जाते है जिससे डिस्लोकेशन की बढ़ने की योग्यता कम हो जाती है।

प्रेसिपिटशन से सामग्री को मजबूत बनाना

एक डिस्लोकेशन के लिए किसी वेग को कतरनी और आगे बढ़ना एक बहुत मुश्किल की बात है। ऐसा करने के लिए अधिक शेयर स्ट्रेस की ज़रुरत पढ़ेगी। उदाहरण के लिए : एयरोप्लेन की आंतरिक विंग में एल्युमीनियम को इसी प्रकार से मजबूत किया जाता है।

कोल्ड वर्किंग अथवा स्ट्रेन हार्डेनिंग

तापमान जिस पर डेफोर्मेशन होता है वह सामग्री की पूर्ण गलनांक (अब्सोलुते मेल्टिंग पॉइंट ) से कम (कोल्ड ) है , इसीलिए हम इसे कोल्ड वर्क कहते है। स्ट्रेन हार्डेनिंग ऐसा तरीका है जिसमे नमनीय सामग्री मज़बूत बन जाती है , इसका कारण यह है कि वह स्थायी वीकर हो जाता है। वीकर होने से डिस्लोकेशन्स की घनत्व बढ़ जाती है जिससे डिस्लोकेशन्स के बीच दूरी घटती है और वह एक दुसरे से प्रतिकारक (रेपुल्सिवे) इंटरेक्शन करने लगते है और उनके आगे बढ़ने में कठिनाइया पैदा होती है। जितना ज्यादा कोल्ड वर्क करेंगे, उतना ज्यादा स्ट्रेस उसे डेफोर्म करने में लगेगा।
काकोरी (मंगल ग्रह)

काकोरी (मंगल ग्रह) पृथ्वी से करोड़ों मील दूर मंगल ग्रह पर स्थित एक क्रेटर का नाम है। इसका व्यास 29.7 किलोमीटर है और यह मंगल ग्रह के अक्षांश 41.8 व देशांतर 29.9 पर स्थित है। सन् 1976 में इसका नामकरण भारत के एक ऐतिहासिक शहर काकोरी के नाम पर किया गया था।

काकोरी, भारत का एक नगर

लखनऊ से लगभग बीस मील दूर काकोरी रेलवे स्टेशन के पास 9 अगस्त 1925 को केवल दस भारतीय क्रान्तिकारियों ने रामप्रसाद 'बिस्मिल' के नेतृत्व में ब्रिटिश राज के दौरान सरकारी खजाना लूट लिया था। सम्राट बनाम रामप्रसाद 'बिस्मिल' व अन्य क्रान्तिकारियों पर चलाये गये इस ऐतिहासिक मुकद्दमे को काकोरी काण्ड के नाम से जाना जाता है।
क्रान्तिकारियों द्वारा स्थापित हिन्दुस्तान रिपब्लिकन ऐसोसिएशन नामक पार्टी के लिये फ़ण्ड एकत्र करने में इन युवकों को अच्छी खासी कठिनाई हो रही थी। अंग्रेज़ों के डर से कोई इन्हें चन्दा देता न था और युवकों के अपने घरों की माली हालत अच्छी न थी। आखिरकार इन्होंने आयरलैण्ड के क्रान्तिकारियों का तरीका अपनायातेहुए और पार्टी के लिये पैसा उगाहने की नीयत से पहली डकैती 25 दिसम्बर 1924 (क्रिसमस) की रात को बमरौली में डाली जिसका नेतृत्व बिस्मिल ने किया था।।
बमरौली, बिचपुरी व द्वारकापुर में डाली गयी डकैतियों में कुछ खास रकम हाथ न आने के बाद ही पार्टी ने सरकारी खजाना लूटने की योजना बनायी। काकोरी स्टेशन के पास हुई इस डकैती में यद्यपि क्रान्तिकारियों को 10000 रुपयों से कम राशि ही हाथ लगी थी परन्तु ब्रिटिश सरकार ने मुकदमें में 10 लाख रुपये खर्च किये। पार्टी के 40 सदस्यों को पूरे हिन्दुस्तान से गिरफ़्तार किया गया। सरकार का तख्ता पलटने की साजिश में 4 को फाँसी व 16 अन्य क्रान्तिकारियों को कठोर कारावास सजा दी गयी।
काकोरी की घटना कोई मामूली घटना न थी। इतिहासकारों के अनुसार इस घटना ने भारतीय स्वतन्त्रता संग्राम की दशा और दिशा दोनों ही बदल दीं। 1927 में बिस्मिल अशफ़ाक, रोशन व राजेन्द्र की फाँसी के बीस बरस बाद ही हिन्दुस्तान आज़ाद हो गया।
एर्न्स्ट हेक्केल

जीवनी

एर्न्स्ट हेक्केल का जन्म प्रशिया के पॉट्सडैम नगर में हुआ था। इन्होंने बर्लिन, वर्ट् सबुर्ख (Wurzburg) तथा विएना में फ़िख़ों (Virchone), कलिकर (Kolliker) तथा जोहैनीज़ मुलर (Johannes Muller) के अधीन अध्ययन कर चिकित्साशास्त्र के स्नातक की उपाधि सन् 1857 में प्राप्त की।
कुछ समय तक चिकित्सक का काम करने के पश्चात् आप जेना विश्वविद्यालय में प्राणिविज्ञान के प्रवक्ता तथा सन् 1865 में प्रोफेसर नियुक्त हुए।
डार्विन के सिद्धांत से बहुत प्रभावित होकर आपने "सामान्य आकारिक" पर महत्वपूर्ण ग्रंथ सन् 1866 में, दो वर्ष बाद "सृजन का प्रकृतिविज्ञान" तथा सन् 1874 में "मानवोद्भवविज्ञान" शीर्षक ग्रंथ लिखे। प्राणियों के विकास में पुनरावर्ती क्रमों का इन्होंने प्रतिपादन किया तथा जंतुओं के आपसी सबंधों का दिग्दर्शन कराने के लिए एक आनुवंशिक सारणी तैयार की। रेडियोलेरिया, गहन सागरीय मेड्युसाओं तथा सेराटोसाओं और साइफॉनोफोराओं पर अत्युत्तम प्रबंध लिखने के अतिरिक्त हेकेल ने व्यवस्थित जातिवृक्ष नामक एक बड़ा ग्रंथ भी लिखा। इनके कुछ अन्य वैज्ञानिक ग्रंथ बड़े लोकप्रिय हुए।
विकास सिद्धांत (Evolution theory) के दार्शनिक पहलू का भी अपने गंभीर अध्ययन किया तथा धर्म के स्थान पर एक वैज्ञानिक अद्वैतवाद का प्रचार किया। हेकेल के अद्वैतवाद में प्रकृति का कोई उद्देश्य या अभिकल्पना, नैतिक व्यवस्था, मानवीय स्वतंत्रता अथवा वैयक्तिक ईश्वर को कोई स्थान नहीं है। हेकेल ने अपने समय के बुद्धिजीवियों में स्वतंत्र विचार करने की एक लहर उत्पन्न कर दी तथा प्रायोगिक जीवविज्ञान के विकास में महत्वपूर्ण योगदान दिया।
इलेक्ट्रॉनिक गति नियंत्रण

इलेक्ट्रॉनिक गति नियंत्रण (electronic speed control या ESC) एक ऐसा इलेक्ट्रॉनिक परिपथ होता है जो किसी विद्युत मोटर की गति (स्पीड) को आवश्यकतानुसार कम या अधिक करता है, या आवश्यकतानुसार एक निश्चित गति बनाए रखने में सहायक होता है। इसके साथ ही इलेक्ट्रॉनिक गति नियन्त्रक मोटर को उल्टी दिशा में घुमाने या उस पर ब्रेक लगाने (अचानक इसकी गति रोकने) का भी काम कर सकता है। रेडियो नियन्त्रित खिलौनों आदि में छोटे आकार के गति नियन्त्रक लगे होते हैं।
गुजराँवाला ज़िला

गुजराँवाला (उर्दू: گوجرانوالہ, अंग्रेज़ी: Gujranwala) पाकिस्तान के पंजाब प्रांत का एक ज़िला है। गुजरात ज़िले की राजधानी गुजराँवाला शहर है। इस ज़िले की चार तहसीलें हैं - गुजराँवाला, कामोंकी, नौशहराँ विरकाँ और वज़ीराबाद। यह ज़िला पाकिस्तानी पंजाब प्रान्त के पूर्वोत्तर में स्थित है। इसकी सीमाएँ उत्तर में गुजरात ज़िले से, पूर्वोत्तर में सियालकोट ज़िले से, दक्षिण और दक्षिण पूर्व में शेख़ुपुरा ज़िले से, पश्चिम में हाफ़िज़ाबाद ज़िले से और पश्चिमोत्तर में मंडी बहाउद्दीन ज़िले से लगतीं हैं।

विवरण

गुजराँवाला ज़िले में सन् २०१० में ४९,१०,६०० लोगों की आबादी थी। इसका क्षेत्रफल क़रीब ५,९८८ वर्ग किमी है। इस ज़िले के असरूर गाँव को चीनी धर्मयात्री ह्वेन त्सांग द्वारा वर्णित प्राचीन ताकी शहर के रूप में पहचाना गया है। यहाँ बहुत से बौद्ध धर्म से सम्बंधित खँडहर हैं। धीरे-धीरे यह शहर गुमनाम हो गया और पंजाब में लाहौर मुख्य शहर के रूप में उभरा। आगे चलकर इस क्षेत्र का नाम गुज्जर लोगों पर पड़ा (गुजराँवाला 'गुज्जर वाला' का पंजाबी रूप है)। जब पंजाब में सिख धर्म उभरा तो आने वाले महाराजा रणजीत सिंह के दादा, चरत सिंह ने इसे अपना और अपने पुत्र का गढ़ बना लिया, हालांकि तब यह एक जंगली-देहाती इलाक़ा माना जाता था। महाराजा रणजीत सिंह इसी ज़िले में पैदा हुए और जब तक उन्होंने लाहौर पर क़ब्ज़ा नहीं कर लिया तब तक यही उनकी राजधानी बना रहा। आज़ादी से पहले इस ज़िले के ५०% लोग मुस्लिम, ३०% हिन्दू और १०% सिख थे, लेकिन भारत के विभाजन के बाद अब यह ज़िला लगभग १००% मुस्लिम है।
अर्धचालक फैब

अर्धचालक पदार्थ जैसे की सिलिकन या जर्मेनियम को इलेक्ट्रोनिक चिप के रूप में परिणत करना अर्धचालक फैब कहलाता है।
बाळासाहेब गंगाधर खेर

बाळासाहेब गंगाधर खेर (२४ अगस्त १८८८ - ८ मार्च १९५७) बॉम्बे राज्य के पहले मुख्यमन्त्री थे (१५ अगस्त १९४७ से २१ अप्रैल १९५२ तक)।  तब बॉम्बे राज्य में वर्तमान के महाराष्ट्र और गुजरात राज्य शामिल थे। १९५४ में उन्हें भारत सरकार द्वारा पद्म विभूषण से सम्मानित किया गया।

जीवन और कार्य

खेर का जन्म २४ अगस्त १८८८ को महाराष्ट्र के एक ब्राह्मण सर्व साधारण परिवार में हुआ। उनके दादाजी डाकघर चलाते थे। खेर एक वकील थे और मणिलाल नानावती के साथ उन्होंने मणिलाल खेर एंड कंपनी की स्थापना की जो ७ जून १९१८ से कार्यरत थी।
१९२२ में खेर ने सक्रिया राजनीति में भाग लेना चालू किया। वे स्वराज पार्टी के बम्बई शाखा के सचिव नियुक्त हुए। सविनय अवज्ञा आंदोलन और भारत छोड़ो आन्दोलन के दौरान वे कई बार कारागार में भी गए। 
१९५४ में जब पहली बार पद्म विभूषण पुरस्कार प्रदान किये गए, खेर पुरस्कार विजेताओं में एक थे और साथ में थे सत्येन्द्रनाथ बोस, नन्दलाल बोस, ज़ाकिर हुसैन, वी के कृष्ण मेनन, और भूटान के राजा जिग्मे दोरजी वांगचुक। 
१९५५ में उन्हें राजभाषा आयोग का अध्यक्ष बनाया गया।
८ मार्च १९५७ को पुणे में दिल का दौरे से अस्पताल में उनकी मृत्यु होअ गई। पत्रकार और लेखक माधव विट्ठल कामत ने १९८९ में खेर पर किताब लिखी बी॰ जी॰ खेर, द जेंटलमैन प्रीमियर जिसे भारतीय विद्या भवन ने प्रकाशित किया हैं।
हिसार जिला

विवरण

यह हरियाणा के 4 प्रमण्डलों में से भी एक है। सन् 2001 कि जनगनना के अनुसार हिसार कि जन्सन्ख्या 2,56,202 थी, जिस मे 55% पुरुष और 45% महिलाये है।

कोड

ज़िले का दूरभाष कोड 01662, पिनकोड 125001 और वाहन रेजिस्ट्रेशन कोड HR-20 है।
परसराम मदेरणा

जीवन

किसान मसीहा व राजस्थान की राजनीति के लौह पुरूष कहे जाने वाले श्री परसराम मदेरणा का जन्म जोधपुर जिले के फलौदी में श्रीलक्ष्मणनगर में २३ जुलाई १९२६ को हुआ। उनकी प्रारम्भिक शिक्षा उनके गाँव में हुई और बाद में लखनऊ विश्वविद्यालय से उन्होनें स्नाकोत्तर व एल०एल०बी० की पढ़ाई पूर्ण की। १६ फ़रवरी २०१४ को लम्बी बिमारी के बाद जयपुर के एसएमएस अस्पताल में उनका निधन हो गया।

स्वतंत्रता सैनानी

शिक्षा समाप्त करने के पश्चात राजस्थान वापसी पर उन्होनें मारवाड़ किसान सभा के माध्यम से बलदेव राम मिरधा के साथ कार्य किया और उसके बाद राजस्थान किसान सभा के लिए।
2006 हैमबर्ग मास्टर्स

पुरुष एकल

टॉमी रॉबरी्डो ने  रादेक स्तेपानेक को 6-1, 6-3, 6-3 से हराया।

पुरुष युगल

पॉल हैनली /  केविन उलियेट ने  मार्क नोल्स /  डेनियल नैस्टर को 4-6, 7-6, [10-4] से हराया।
मिशेला बर्कू

प्रारंभिक जीवन

माइकेला बर्कू का जन्म तेल अवीव में रोमानिया के अप्रवासी माता-पिता की एकमात्र संतान के रूप में हुआ था। उसके पिता बुखारेस्ट से हैं और उसकी माँ टिमियोरा से है। बर्कू बड़े होकर रोमानियन और हंगेरियन दोनों बोलने लगी। उनके पास रोमानियाई नागरिकता भी है।

कैरियर

उन्होंने 14 साल की उम्र में मॉडल के रूप में अपने करियर की शुरुआत की जब उनकी मां उन्हें फैशन फोटोग्राफर मेनकेम ओज के पास ले गईं। बाद में उन्होंने एलीट मॉडल प्रबंधन के साथ हस्ताक्षर किए। बर्कू का विवाह व्यवसायी रॉन ज़ुकरमैन से हुआ। दंपति के चार बच्चे हैं।
पीटर लिंडबर्ग द्वारा बर्कू का एक कवर नवंबर 1988 में अमेरिकी वोग में एक बेजलवेड क्रिश्चियन लैक्रोस टी-शर्ट और फीकी जीन्स पहने हुए दिखाई दिया; शॉट प्राकृतिक प्रकाश में बाहर किया गया था। यह पत्रिका के प्रधान संपादक के रूप में कार्यभार संभालने के बाद से अन्ना विंटोर का पहला कवर था, और उन्हें अपने पूर्ववर्ती ग्रेस मीराबेला द्वारा पसंद किए गए अधिक औपचारिक और सामने वाले कवर छवियों से एक ब्रेक के संकेत के रूप में देखा गया था। यह पहली बार था जब वोग के कवर पर एक मॉडल को जींस पहने दिखाया गया था। बर्कू अमेरिकी वोग के कवर पर चित्रित होने वाली पहली इज़राइली महिला भी थी। वह बाद में फ्रेंच, इतालवी, जर्मन, और ऑस्ट्रेलियाई वोग, अमेरिकी, ब्रिटिश, स्पेनिश, जर्मन और स्वीडिश एल्ले, मैडमोसेले, एल'ऑफिशियल, मैडम फिगारो, ग्लैमर और कॉस्मोपॉलिटन के कवर पर दिखाई दी। उन्हें 1990 के स्पोर्ट्स इलस्ट्रेटेड स्विमसूट इशू में भी दिखाया गया था।
वह ब्लमराइन, डीकेएनवाई, जोसेफ, एंड्रयू मार्क, रोशस, लॉरेल, सीपी शेड्स, लॉर्ड एंड टेलर, ब्लूमिंगडेल्स, लोरियल और रेवलॉन के विज्ञापन अभियानों में दिखाई दी है।.
बंधन... सारी उमर हमें संग रहना हैं

कथानक

यह धारावाहिक दर्पण नाम की एक छोटी-सी लड़की और गणेश नाम के एक हाथी के नवजात बच्चे के बीच अनूठे रिश्ते की कहानी है। हमेशा से एक छोटे भाई की चाह रखने वाली दर्पण का सपना एक बड़े ही अनपेक्षित ढंग से पूरा होता है। हाथी के नवजात बच्चे को वह अपने छोटे भाई के रूप में स्वीकार करती है। इसके बाद इस बेरहम दुनिया में उनके प्यार और संघर्ष का सफर शुरू होता है।
2006 क्रैमलिन कप

पुरुष एकल

निकोलय डेवीडेंको ने  मराट साफिन को 6–4, 5–7, 6–4 से हराया।

महिला एकल

अना चकवेताद्ज़ी ने  नादिया पेत्रोवा को 6–4, 6–4 से हराया।
बैटरी का इतिहास

बैटरी का इतिहास विद्युतरासायनिक सेलों के विकास का इतिहास है। बैटरियों के विकास से ही विद्युत का औद्योगिक उपयोग आरभ हुआ। उन्नीसवीं शताब्दी के अन्तिम दिनों तक बैटरियाँ ही विद्युत ऊर्जा के मुख्य स्रोत थीं क्योंकि तब तक विद्युत जनित्र का आविष्कार नहीं हुआ था।
बैटरी की प्रौद्योगिकी में लगातार विकास हुआ जिनके बिना टेलीग्राफ, टेलीफोन, पोर्टेबल कम्प्यूटर, मोबाइल फोन, विद्युत कारों आदि का विकास नहीं हो सकता था।
सन् 1749 बेंजामिन फ्रैंकलिन ने 'बैटरी' शब्द का इस्तेमाल किया था।  विद्युत-सम्बन्धी प्रयोगों के लिये वे जिन 'लिंक्ड कैपेसिटर्स' का प्रयोग करते थे, उनको उन्होने 'बैटरी' की संज्ञा दी।
बेटरी की खोज -अलेक्जेंडर वोल्टा ने की थी।